WORLD WITHOUT END / ΕΝΑΣ ΚΟΣΜΟΣ ΧΩΡΙΣ ΤΕΛΟΣ
Ο επιβλητικός καθεδρικός δεσπόζει πάντα στην πόλη. Και οι απόγονοι εκείνων που τον έχτισαν ετοιμάζονται να ζήσουν το δικό τους πεπρωμένο ... Είναι φθινόπωρο του 1327. Τέσσερα παιδιά ξεγλιστρούν από την πόλη του Κίνγκσμπριτζ. Ένα αγόρι γεννημένο αρχιτέκτονας, ένα αγόρι διψασμένο για εξουσία, ένα κορίτσι που ονειρεύεται να γίνει γιατρός, ένα κορίτσι απόκληρο. Πηγαίνουν για να παίξουν στο δάσος. Αλλά εκεί γίνονται άθελά τους μάρτυρες ενός φονικού και συνένοχοι σ 'ένα μυστικό που πρέπει να κρατήσουν πάση θυσία ... Στα χρόνια που θα έρθουν, θα γνωρίσουν και οι τέσσερις την ευημερία, την πείνα, τη φρίκη της πανούκλας, τον πόλεμο. Το ένα αγόρι θα γυρίσει τον κόσμο αλλά θα επιστρέψει στο Κίνγκσμπριτζ. Το άλλο θα γίνει ένας ισχυρός και διεφθαρμένος ευγενής. Από τα κορίτσια, η μία θα αμφισβητήσει την τρομερή παντοδυναμία της Εκκλησίας, η άλλη θα γίνει παρανάλωμα του έρωτα. Οι ζωές τους, που τις ορίζουν η φιλοδοξία, η αγάπη, η απληστία και η εκδίκηση, θα πάρουν δρόμους πολύ διαφορετικούς, θα μείνουν όμως αξεδιάλυτα δεμένες στη βαριά σκιά του όρκου που έδωσαν εκείνη τη μοιραία μέρα του 1327 ...